als_Latn dik_Latn tur_Latn
-Për këtë qëllim dhe në vazhdim të përpjekjeve tona për ta parandaluar miratimin e këtij ligji si dhe për t'i plotësuar zotimet tona para qytetarëve shqiptarë, grupi parlamentar i BDI-së ka përgatitur dhe dorëzuar në Parlament mbi 15.000 amendamente. Ky veprim paraqet vetëm një prej mekanizmave demokratik që Bashkimi Demokratik për Integrim ka vë në përdorim për të penguar miratimin e ligjit të njëanshëm, pa konsenzus etnik dhe politik.
Bashkimi Demokratik për Integrim, është i përcaktuar fuqishëm që ligji për ish pjesëtarët e forcave të sigurisë të tërhiqet ose me këtë Ligj të përfshihen edhe të drejtat e ish-pjesëtarëve të UÇK-së, familjarëve të dëshmorëve dhe invalidëve të luftës.
Bashkimi Demokratik për Integrim shpreh mirënjohje ndaj opinionit publik për mbështetjen e vazhdueshme ndaj përpjekjeve tona për të shfrytëzuar të gjitha mekanizmat demokratik për të garantuar barabarësi në përgjegjësi, por edhe në të drejta kolektive dhe individuale", thuhet në kumtesën e partisë.
als_Latn als_Latn als_Latn